
U kojim se sve situacijama u toku namaza može nijjet preusmjeriti na drugi ***[namaz](https://pitajucene.com/search/Namaz/questions/ "Pretraži pitanja o namazu")***?


* 
* 
* 
* 
* 
* 
* 

 
Kada se nijjet može promjeniti?

Postoje četiri situacije u kojima se nijjet može preusmjeriti u toku namaza:


1- Promjena nijjeta sa jednoga općeg i neodređenog namaza na drugi opći i neodređeni, i u tom slučaju je nijjet i dalje ispravan.


2- Promjena nijjeta sa jednoga općeg i neodređenog namaza na drugi određeni, i u tom slučaju nijjet nije ispravan (valjan) za drugi ***[namaz](https://pitajucene.com/search/Namaz/questions/ "Pretraži pitanja o namazu")***. Npr: čovjek zanijeti da klanja dva rekata neodređene nafile, a onda u toku namaza odluči da nijjet preusmjeri na dva rekata duha-namaza.


3- Promjena nijjeta sa jednoga određenog namaza na drugi određeni, i ni u tom slučaju nijjet neće biti valjan za drugi namaz. Npr: čovjek počne klanjati sa nijjetom da to budu dva rekata sabahskoga sunneta, a onda u toku namaza odluči promijeniti nijjet i klanjati ih kao dva rekata sunneta duha-namaza.


4- Promjena nijjeta sa jednoga određenog namaza na drugi opći i neodređeni, i u tom slučaju će nijjet biti ispravan i valjan i za drugi namaz. Npr: čovjek u džamiji stigne jedan džemat na posljednjem tešehhudu (sjedenju) određenoga namaza, zanijeti taj namaz i prispije sa njima. Odmah nakon toga čuje kako se formirao drugi džemat koji taj namaz počinje klanjati iz početka. On će, u tom slučaju, promijeniti nijjet u opću neodređenu nafilu, i sa njima će predati selam, a potom će se odmah priključiti drugom džematu sa nijjetom da klanja isti namaz kao i oni.


Iz fetvi i predavanja šejha Muhammeda ibn Saliha el-Usejmina


